cyanic-selkie/wikianc huggingface dataset:
Rektopuss
Oriģinālā kanāla izdzēšana
2022. gada 8. oktobrī Rektopuss oriģinālo Youtube kanālu ar teju 20 tūkstošiem abonentu izdzēsa bez brīdinājuma par Youtube noteikumu pārkāpumu dēļ. Youtube platforma neatgriezeniskās izdzēšanas iemeslus neatklāja, bet, visticamāk, iemesls ir Youtube tiešraides, kur Rektopuss spēlēja azartspēles. Youtube azartspēļu noteikumi ir strikti, tomēr Rektopuss tos nepārkāpa, jo azartspēles spēlēja legālā vietnē un nebija sponsorēti. Nekavējoties tika izveidots jauns kanāls ar nosaukumu "Rektopuss Official", kas ātri vien savāca 1000 abonentu un strauji aug. 2022. gada 23. novembrī tam bija 1950 abonentu. Azartspēļu tiešraides pēc vecā konta izdzēšanas notiek lielākajā straumēšanas platformā Twitch, kur regulāri divreiz nedēļā sekotāji tiek iepriecināti ar tādām iecienītām spēlēm kā "Gates of Olympus", "Book of Ra", "Money Train" u.c.
Lapas citos sociālajos tīklos
Rektopuss TikTok kontam ir 15,4 tūkstoši sekotāju, Facebook ir 3,4 tūkstoši, Instagram 2,5 tūkstoši, bet Twitch 1,1 tūkstoši sekotāju. Sekotāju skaitļi aktuāli 2022. gada 23. novembrī.
Hermanis Barelē
Hermanis Žozefs Barelē (fr; dzimis, miris ) bija franču sporta airētājs, olimpiskās zelta medaļas ieguvējs 1900. gada vasaras olimpiskajās spēlēs Parīzē.
1900. gada vasaras olimpiskajās spēlēs Barelē startēja airēšanas vieninieku sacensībās. Šajās sacensībās viņš izcīnīja zelta medaļu, kļūstot par pirmo olimpisko čempionu šajā disciplīnā.
Klabauču pilskalns
Klabauču pilskalns jeb Čornaja gora ir pilskalns Krāslavas novada Asūnes pagasta Klabaucu ciemā, 3 kilometrus uz dienvidaustrumiem no Asūnes, Asūnīcas upes labajā krastā. Pilskalnu aprakstījis Ernests Brastiņš, kurš atzīmējis, ka tas sen jau izmantots ciema kartupeļu bedrēm. Kalna plakums un sāni esot tā izrakņāti, ka pilskalna īstais veids un mītņu kārta ir izpostīti, tomēr vēl atrodamas trauku lauskas, akmeņi un ogles.
Hanibals Medžbri
Hanibals Medžbri (ar, dzimis ) ir Tunisijas futbolists, spēlē pussarga pozīcijā, pārstāv Tunisijas futbola izlasi. Kopš 2021. gada Medžbri pārstāv Anglijas Premjerlīgas komandu Manchester United.
Tunisijas futbola izlases rindās debitējis 2021. gadā. Pārstāvējis izlasi 2021. gada Āfrikas Nāciju kausā un 2022. gada FIFA Pasaules kausā.
Satraps
Satraps bija provinces pārvaldnieks mīdiešu un akadiešu (persiešu) impērijās, kā arī šo valstu mantiniecēs, piemēram, Sasanīdu impērijā. Mūsdienās šis termins nereti tiek lietots noniecinošā nozīmē pret tiem valstu vadītājiem, kuri rīkojas spēcīgākas valsts interesēs.
Denizli
Denizli (tr) ir pilsēta Turcijas dienvidrietumos, Denizli ila administratīvais centrs. Atrodas Menderesas upes krastos, Gekbela kalna pakājē. 2012. gadā pilsētā dzīvoja 557 tūkstoši iedzīvotāju. Sešu kilometru attālumā no Denizli centra atradās vēsturiskā pilsēta Laodiķeja, kura tika iznīcināta bizantiešu un turku seldžuku turku karos. Uz ziemeļiem no Denizli atradās Hierapole. 14. gadsimtā pilsēta tika izveidota no jauna un tās nosaukums bija Ladika. Viduslaikos bija vilnas pārstrādes centrs. 1710. un 1899. gadsimtā pilsēta stipri tika nopostīta zemestrīcēs. Līdz mūsdienām atsevišķās vietās ir saglabājušās bizantiešu pilsētas paliekas. Pilsētā atrodas Ataturka etnogrāfijas muzejs.
Abrupe (Zaņas pieteka)
Abrupe (arī Abrupīte, vidustecē Norupe) ir Zaņas kreisā krasta pieteka Saldus novadā.
Iztece - no Brūzilu purva. Tek ziemeļrietumu virzienā. Lielākā pieteka - Pusaru grāvis. Ietek Zaņā lejpus Pampāļiem. Abrupi šķērso valsts autoceļi V1163 (Silaiņi–Kursīši), V1162 (Saldus–Kūdras) un P107 (Skrunda–Ezere).
Tamagoči
Tamagoči jeb Tamaguči (ja, Tamagotchi, burtiski — "uzraudzīt olu" ) ir neliela, pārnēsājama elektroniska rotaļlieta ar digitālu mājdzīvnieku. To 1996. gada 23. novembrī izlaida Japānas rotaļlietu uzņēmums Bandai un tā kļuva par vienu no pasaulē populārākajām rotaļlietām 90. gadu beigās un 2000. gadu sākumā. 2021. gada martā visā pasaulē bija pārdoti vairāk nekā 83 miljoni vienību. Lielākā daļa Tamagoči ir olas formas elektroniskā rotaļlieta ar ekrānu, trim pogām, kā arī jaunākajos Tamagoči ir kamera.
Japāņu valodā Tamagoči ir saliktenis, kas apvieno vārdus — tamago (たまご), kas nozīmē "ola", un anglicismu uotchi (ウオッチ, no angļu "watch") "uzraudzīt". Lielākā daļa Tamagoči tēlu vārdu japāņu valodā beidzas ar chi (ち), piemēram, Mametchi.
Vēsture
Tamagoči 1996. gadā izgudroja Aki Maita un Akihiro Jokoi. Viņi abi ieguva 1997. gada Ig Nobela prēmiju, iegūstot "Tamagoči mātes un tēva" titulu.
Japānā Tamagoči mērķauditorija sākotnēji bija tikai pusaudžu meitenes. Bandai, sadarbībā ar uzņēmumu WiZ, vēlāk izveidoja Tamagoči versiju zēniem — Digital Monster, no kā radās Digimonu franšīze.
Apraksts
Tamagoči ir atslēgu piekariņa izmēra virtuālā mājdzīvnieku simulācijas spēle, kuras tēli ir krāsainas būtnes ar vienkāršiem dizainiem, kas ir balstīti uz dažādiem dzīvniekiem, priekšmetiem vai cilvēkiem.
2004. gadā tika izlaista otrā Tamagoči rotaļlietu paaudze, kam bija no pirmās paaudzes atšķirīgs grafiskais dizains un attīstītāki spēles elementi. Tomēr rotaļlietas pamatā esošais stāsts palika nemainīgs: Tamagoči ir maza citplanētiešu suga, kas uz Zemes atstāj olu, un spēlētājam ir pienākums rūpēties par to, lai veiksmīgi izaugtu pieaugusi radība.
Visvaldis Eglītis
Visvaldis Eglītis (dzimis, miris ) bija latviešu basketbolists, spēlējis centra pozīcijā.
Tamagoči
Spēles gaita
Tamagoči radībām ir izsalkuma rādītājs, prieka rādītājs, kā arī audzināšanas rādītājs, un spēlētājam ir pienākums Tamagoči radību pabarot, ar viņu spēlēt minispēles, kā arī sabārt, ja radība pieprasa uzmanību, bet pēc tam atsakās tikt pabarota vai spēlēt spēles. Tamagoči ir arī vecuma un svara parametri. Ik pa laikam ekrānā var parādīties izkārnījumi, un radība var saslimt, ja izkārnījumi netiek laicīgi satīrīti. Radībai var arī iemācīt izmantot tualetes podu. Radības audzināšanas rādītājs uzlabosies, jo vairāk par to rūpēsies, un, kad rādītājs sasniegs maksimālo vērtību, radība automātiski pāries savā nākamajā dzīves posmā.
Visvaldis Eglītis
Laikā no 1958. līdz 1965. gadam spēlējis Rīgas VEF kluba sastāvā, pēc tam no 1965. līdz 1974. gadam — Rīgas ASK, savukārt pēc tam atgriezies VEF sastāvā, kur spēlēja līdz 1976. gadam. 1960. gadā VEF sastāvā izcīnīja bronzas medaļu PSRS čempionātā. Latvijas PSR izlasē aizvadījis 128 spēles, ir otrs visvairāk Latvijas PSR izlasē spēles aizvadījušais basketbolists pēc Kārļa Strēļa, kas aizvadījis 137 spēles. V. Eglītis piedalījies vairākās PSRS Tautu spartakiādēs, 1963. gadā ieņēma 3. vietu. Piecas reizes izcīnījis Latvijas PSR čempiona titulu (1958—1961, 1963). 1965. gadā PSRS izlases sastāvā izcīnīja uzvaru Eiropas čempionātā.
Tamagoči
Spēles gaita
Tamagoči radībai ir vairāki dzīves posmi — zīdainis, bērns, tīnis, pieaugušais un "īpašais" posms. Senāk bija arī "seniora" posms. Katrs dzīves posms ilgst vairākas dienas (atkarībā no Tamagoči modeļa) un, kad tiek sasniegs jauns posms, rotaļlieta atskaņo īsu melodiju un radības izskats nedaudz izmainās. Radībai ir vairāki attīstības posmi un radības attīstības gaita būs atkarīga no spēlētāja sniegtās aprūpes — radības, kurām tiks sniegta laba aprūpe, izaug gudrākas, laimīgākas un tās ir patstāvīgākas. Nerūpēšanās par radību var novest pie tās nāves, un dažās Tamagoči modeļa versijās — radības var nomirt arī no vecuma.
Tomēr spēles norise dažādos Tamagoči modeļos var ievērojami atšķirties, un daži modeļi, piemēram, TamagoChu, no spēlētāja neprasa nekādu aprūpi.
Leisniga
Leisniga ir pilsēta Vācijā, Saksijas zemē, Vidussaksijas apriņķī pie Freibergas Muldes upes.
Tamagoči
Pārdošana
Bandai 1996. gadā pārdeva 400 000 Tamagoči vienības, 1997. gada oktobrī pārdoto Tamagoči skaits bija sasniedzis 13 miljonus un 1998. gada pavasarī — 40 miljonus, tostarp 20 miljonus ārpus Japānas. Kopš 2021. gada marta ir kopumā pārdoti 83,73 miljoni Tamagoči.
Slieķi (Liezēres pagasts)
Slieķi ir ciems Madonas novada Liezēres pagastā. Atrodas pagasta ziemeļrietumu daļā.
Tamagoči
Pārdošana
2013. gada sākumā Bandai izlaida "Tamagotchi L.i.f.e." — uzlabotu pirmās paaudzes Tamagoči, kā bezmakas iOS un Android lietotni. Spēles turpinājums "Tamatochi L.i.f.e. Angel" tika izlaists 2014. gada 26. februārī. "Tamagotchi ON" bija pirmais, starptautiski pieejamais krāsainais Tamagoči.
Slieķi (Liezēres pagasts)
Apdzīvotā vieta atrodas nomaļus no valsts autoceļiem.
Leisniga
Vēsture
Rakstos pirmoreiz minēta 1046. gadā. No 1922. līdz 1924. gadam pilsētā darbojās autobūves uzņēmums "Komet". VDR laikos pie pilsētas atradās padomju armijas kara bāze.
Tamagoči
Kritika
90. gadu beigās tika novērots, ka bērni bieži uz skolu nesa Tamagoči, jo pirmajās divās Tamagoči spēles paaudzēs radība varēja nomirt ātrāk nekā dienas laikā, ja tā nesaņēma pienācīgas rūpes. Skolotāji bieži pauda sašutumu par to, ka Tamagoči var traucēt skolēniem mācību stundu laikā, kā arī novērst skolēnu uzmanību no mācībām, kas noveda pie tā, ka vairākas skolas Tamagoči aizliedza.
Leisniga
Cilvēki
Leisniga ir humānista Petra Apiāna (Petrus Apianus, 1495-1552) un ģenerāļa Frīdriha Olbrihta (Friedrich Olbricht, 1888-1944) dzimtā pilsēta.
Diana Preobraženska
Diana Preobraženska (ru; dzimusi 2011. gadā) ir Krievijas šahiste.
Biogrāfija
Šahu sākusi spēlēt piecu gadu vecumā. Vladimiras šaha skolas audzēkne.
2018. gada augustā Rīgā izcīnījusi 2. vietu Eiropas jauniešu šaha čempionātā meiteņu G08 vecuma grupā. 2019. gadā šajā pašā turnīrā meiteņu G08 vecuma grupā ieņēmusi 3. vietu.
2022. gada septembrī Pasaules jauniešu šaha čempionātā meiteņu G12 vecuma grupā ierindojusies 4. vietā.
2022. gada novembrī Antaljā uzvarējusi Eiropas jauniešu šaha čempionātā meiteņu G12 vecuma grupā.
Pūķa ķērājs
Pūķa ķērājs (en) ir Hāleda Hoseinī sarakstīts romāns, kas tika publicēts 2003. gadā. Latviešu valodā grāmātu tulkojis Uldis Sīlis.
Romāns tiek uzskatīts par vienu no 21. gadsimta sākuma populārākiem darbiem pasaules literatūrā, tās ir tulkots 40 valodās, un ir pārdoti vairāk nekā 12 miljoni grāmatas eksemplāru. Romāns stāsta par diviem zēniem, kas 20. gadsimta 70. gados uzaug kopā Afganistānā. 2007. gadā, pēc romāna motīviem, tika uzņemta filma ar tādu pašu nosaukumu.
Norupe
Norupe var būt:
Leščinskis
Leščinskis (pl; sieviešu dzimtē Leščinska (Leszczyńska)) ir poļu cilmes uzvārds. Cilvēki ar šo uzvārdu:
Ledus vētra
Ledus vētra var būt:
Bolgara
Bolgara (krievu un tt) ir pilsēta Tatarstānā, Krievijas Federācijā, Spasas rajona (Спас районы) administratīvais centrs. Atrodas Volgas upes kreisajā krastā, pie Kuibiševas ūdenskrātuves. No 1935. līdz 1991. gadam pilsētas nosaukums bija Kuibiševa. Blakus Bolgarai atrodas vēsturiskās Volgas Bulgārijas galvaspilsētas Bulgaras drupas. 2018. gadā Bolgarā dzīvoja 8,5 tūkstoši iedzīvotāju. Pilsētas statuss iegūts 1781. gadā.
Robins Lēners
Robins Lēners (dzimis ) ir zviedru hokejists, vārtsargs. Pašlaik (2023) Lēners spēlē NHL kluba Vegasas "Golden Knights" sastāvā.
Spēlētāja karjera
Lēners profesionāļa karjeru uzsāka jau Ziemeļamerikā, kad 18 gadu vecumā aizvadīja divas spēles AHL kluba Bingemtonas "Senators" sastāvā. Jau 2010. gada oktobrī Lēners debitēja NHL, sezonas turpinājumā Otavas "Senators" sastāvā aizvadot sešas spēles. Viņš kļuva par visu laiku jaunāko Zviedrijas vārtsargu, kas debitējis NHL. Sezonas lielāko daļu gan Lēners aizvadīja AHL, kur kopā ar Bingemtonas "Senators" izcīnīja Kaldera kausu un saņēma arī izslēgšanas kārtas vērtīgākā spēlētāja balvu. Turpmākajās sezonās Lēners vien epizodiski spēlēja NHL, līdz 2013.—14. gada sezonā kļuva par Otavas "Senators" otro vārtsargu aiz Kreiga Andersona.
2015. gada vasarā Lēners tika aizmainīts uz Bufalo "Sabres". 2016.—17. gada sezonā Lēneram izdevās iegūt "Sabres" pamatvārtsarga lomu, komandas rindās spēlējot līdz 2018. gada vasarai. 2018.—19. gada sezonā, spēlējot Ņujorkas "Islanders" rindās, Lēners kļuva par vienu no līgas vadošajiem vārtsargiem. Viņš ieguva Viljama Dženingsa un Bila Mastertona balvas, kā arī ieguva Zviedrijas sezonas labākā hokejista titulu. 2019. gada vasarā noslēdza viena gada līgumu ar Čikāgas "Blackhawks", nākamās sezonas pirmajā pusē dalot laiku komandas vārtos ar Koriju Krofordu. Februārī tika aizmainīts uz Vegasas "Golden Knights".
Romāns Adelheims
Romāns Augusts Adelheims (dzimis, miris ) bija vācbaltiešu izcelsmes ārsts patologs, Latvijas Universitātes Medicīnas fakultātes profesors (1925-1938).
Dzīves gājums
Dzimis 1881. gada 2. augustā Tallinā advokāta Voldemāra Adelheima (1845-1913) un viņa sievas Henrietes, dzimušas Hāzenbušas ģimenē. Mācījās Tallinas Nikolaja ģimnāzijā, studēja medicīnu Tērbatas universitātē (1901-1907), pēc tam strādāja par prozektora palīgu TU Patoloģijas institūtā (1908-1910). Papildinājās Bāzelē, Berlīnē, Minhenē, Sanktpēterburgā (1910-1913). Izveidoja un vadīja prozektūru Rīgas pilsētas 2. slimnīcā un Pastēra institūtu (1914-1917). Kopš 1914. gada bija prozektors arī citās Rīgas slimnīcās.
1920. gadā viņu ievēlēja par Latvijas Universitātes docenta vietas izpildītāju un LU Patoloģijas institūta direktoru, vēlāk par vecāko docentu (1923) un profesoru (1925). 1923. gadā viņš aizstāvēja doktora grādu. 1921. gadā lika pamatus LU Cilvēka patoloģijas muzejam.
Miris 1938. gada 7. novembrī Rīgā, apglabāts Lielajos kapos.
Tiek uzskatīts par LU Medicīnas fakultātes Patoloģijas katedras un Rīgas Stradiņa universitātes Mikrobioloģijas katedras pamatlicēju.
Gastons Ramiress
Gastons Esekjels Ramiress Pereira (es, dzimis ) ir Urugvajas futbolists, spēlē uzbrūkošā pussarga pozīcijā, bijis Urugvajas futbola izlases dalībnieks.
Savu karjeru sācis Urugvajas komandā Peñarol, bet vēlāk spēlējis Itālijas komandā Bologna. 2012. gadā pievienojies Anglijas Premjerlīgas komandai Southampton. Pavadījis īrē gan Hull City, gan Middlesbrough, kurai 2016. gadā pievienojies pilnvērtīgi. 2017. gadā pārcēlies uz Itālijas komandu Sampdoria.
Sasniegumi
Peñarol
Ranka (stacija)
Ranka ir slēgta dzelzceļa stacija līnijas Ieriķi—Abrene iecirknī Ieriķi—Gulbene.
Vēsture
Rankas stacija ierīkota līdz ar dzelzceļa līnijas Ieriķi-Gulbene-Sita būvi, līnija atklāta 1916. gadā. Agrākais stacijas nosaukums kādā 1916. gada vilcienu sarakstā ir Pavāriņi (Pawarini), bet 1918. gada sarakstā tā dēvēta par Ramkavu (Ramkau). Kopš 1919. gada stacijas oficiālais nosaukums bija Ramka, ko 1930. gada pārdēvēja par Ranku.
Kīleveina grāvis
Kīleveina grāvis (de) ir mūsdienās daļēji aizbērta Daugavas atteka Torņakalna apkaimē, kas savienojas ar Mazo Daugavu. Līdz 19. gadsimtam Kīleveina grāvis (jeb Torņa grāvis, arī Masta grāvis) atdalīja Mūkusalu un Bieķensalu no Daugavas kreisā krasta. . Tagad seno Daugavas pamatkrastu gar Kīleveina grāvi iezīmē Jelgavas, Vēja un Bauskas ielas. Pie tā uzceltas Latvijas Universitātes Dabas māja un Zinātņu māja.
Raksturojums
Kīleveina grāvja garums 2,7 km, bet baseina platība ap 27 km2, kurā tas savāc no apkārtējām teritorijām plūstošos virszemes ūdeņus un lietus notekūdeņus. Tas ietek Mazajā Daugavā pie dzelzceļa tilta uzbēruma, to šķērso Mūkusalas iela un Buru iela.
Vēsture
Kad 20. gadsimta vidū Kīleveina grāvja augšgalu aiz Bieķensalas ielas aizbēra, atteka kļuva par pieteku. 1988. gadā bija nolemts grāvi, par kura smirdoņu un antisanitāriju gadiem sūdzas apkārtējie iedzīvotāji, likvidēt. Galvenie vaininieki esot bijuši kokapstrādes rūpnieki, jo attekas augštecē tika mērcēti baļķi, grāvja gultnē radies trīs metru biezs organisko atkritumu slānis. Tas kavēja dabisko ūdens tecējumu un ūdens pašattīrīšanos, padarīdams to stāvošam dīķim līdzīgu. Galvenās arhitektūras plānošanas pārvalde grāvja aizbēršanu noraidīja, taču attīrīšanas projekts netika īstenots. 2017. gadā Rīgas domes Mājokļu un vides komiteja izvērtēja rīcības plānu un investīciju programmu 2017.-2019. gadam un paredzēja finansējumu Daugavas kreisā krasta sakārtošanai, rekonstruējot Mūkusalas ielas krasta promenādi un veicot Kīleveina grāvja sanāciju.
Azerbaidžānas himna
Azərbaycan marşı (lv) ir Azerbaidžānas nacionālā himna. Mūzikas autors ir azerbaidžāņu komponists Uzejirs Hadžibejovs, bet vārdu autors ir dzejnieks Ahmeds Džavads. 1920. gadā Azerbaidžānas valdība to pieņēma par oficiālo valsts himnu. 1992. gadā pēc PSRS sabrukuma šī dziesma atkārtoti tika apstiprināta par Azerbaidžānas valsts himnu.
Mehiko pilsētas metro estakādes sabrukums
2021. gada 3. maijā pulksten 22:25 pēc vietējā laika (UTC-5) Mehiko pilsētas metro 12. līnijas estakādes sijas sabruka zem garāmbraucoša vilciena Tluhaka rajonā. Divi pēdējie vilciena vagoni nokrita kopā ar tiltu Tláhuac prospektā netālu no Olivos stacijas. Ir apstiprināta vismaz 25 cilvēku nāve - 21 cilvēks gāja bojā notikuma vietā, bet vēl četri cilvēki slimnīcās tika atzīti par mirušiem. Tas bija vissmagākais negadījums metro gandrīz 50 gadu laikā.
2012. gadā atklātā 12. līnija ir jaunākā sistēmas līnija. Kopš līnijas atklāšanas tā saskārās ar tehniskām un strukturālām problēmām, kā rezultātā 2014. un 2015. gadā tika daļēji slēgtas tās paaugstinātās daļas, kurās notika negadījums. Pēc 2017. gada Pueblas zemestrīces posms tika bojāts, un tas tika salabots dažu mēnešu laikā. Pēc pāris gadiem kaimiņi ziņoja, ka problēmas joprojām pastāv.
Sabrukums
2021. gada 3. maijā pulksten 22:25 pēc vietējā laika (UTC-5) Tlouhuac rajonā pa estakādi starp Olivos un Tezonco stacijām brauca uz austrumiem virzīts vilciens. Aptuveni 220 metrus pirms Olivos stacijas posms sabruka, sabrūkot sijai, kas balstīja sliežu ceļus, kā rezultātā nogāzās pēdējie divi vilciena vagoni. Atlūzas uzgāzās uz automašīnu, kas brauca pa Tláhuac prospektu, nogalinot autovadītāju un ievainojot viņa sievu. Estakāde atradās aptuveni 5 metrus virs zemes līmeņa, bet virs betona vidusjoslas, kas līdz minimumam samazināja autovadītāju upurus uz ceļa.
Vismaz 25 cilvēki gāja bojā (tostarp vairāki bērni) un vēl 70 tika ievainoti; 65 no cietušajiem tika hospitalizēti, no kuriem septiņu stāvoklis bija smags. Tas bija nāvējošākais negadījums metro kopš 1975. gada, kad divu vilcienu sadursmē gāja bojā 31 cilvēks.
Glābšanas darbi
Pēc sabrukšanas aculiecinieki uzsāka glābšanas darbus, kuriem vēlāk pievienojās pirmās palīdzības vienības. Pēc dažām stundām glābšanas manevri tika apturēti, jo konstrukcija bija nestabila. Tika nosūtīts celtnis, lai paceltu vilciena daļas, kamēr meklēšanas un glābšanas komandas strādāja, lai atrastu izdzīvojušos.
Sekas
Tika pārtraukta visa 12. līnijas satiksme un tā tika aizstāta ar autobusiem. STC brīdināja iedzīvotājus izvairīties no šīs teritorijas.
Mehiko pilsētas mērs Klaudija Šeinbauma sacīja, ka starptautiska aģentūra veiks avārijas cēloņa izmeklēšanas ekspertīzi. Līnija paliks slēgta, kamēr tiks veikta strukturālā izpēte. Federālā valdība izsludināja trīs dienu nacionālās sēres. Mehiko Metro darbinieku arodbiedrības ģenerālsekretārs Hesuss Urbans paziņoja, ka aptuveni 8000 darbinieku uzsāks streiku, jo viņu darba apstākļi nav atbilstoši viņu drošībai.
Protesti
Nākamajā dienā protestētāji demolēja vairākas stacijas, izsitot stikla peronu starpsienas un uz staciju sienām uzrakstot tādus saukļus kā "Tas nebija negadījums - tā bija nolaidība". Demonstranti devās gājienā no Periférico Oriente stacijas uz negadījuma vietu ar plakātiem "Tas nebija negadījums, vainīgajiem ir vārdi un uzvārdi" un "Korupcija nogalina, un mirušie vienmēr ir cilvēki".
Poti
Poti (ka, ) ir ostas pilsēta Gruzijas rietumos, Melnās jūras krastā, Megrelijas-Augšsvanetijas mhares administratīvais centrs. 2014. gadā Poti dzīvoja 41 465 iedzīvotāju.
Salacgrīvas jahtu osta
Salacgrīvas jahtu osta ir Salacgrīvas ostas teritorija, kas atrodas Salacgrīvā, Salacas upes labajā krastā. Osta ir izvietota tā, ka jahtu ienākšana un iziešana no tās ir vienkārša un netraucē Salacgrīvas ostas komerckuģu kustībai un to apkalpošanai. Ostā ir divas peldošās piestātnes, katra 36 m gara, ar 40 jahtu vietām. Piestātnes aprīkotas ar ūdens un elektrības pieslēgumiem. Pie jahtu piestātnes var pienākt jahtas ar iegrimēm līdz 2,5 m. Jahtu ostā atrodas Salacgrīvas ostas pārvaldes administratīvā ēka, kurā ir pieejami viss nepieciešamās labierīcības jahtotājiem. Ostas administrācijas ēkā atrodas Salacgrīvas tūrisma informācijas punkts.
Jahtu ostas atrašanās Salacgrīvas pilsētas centrā dod iespēju viesiem ērti piekļūt visiem pilsētas servisiem — veikaliem, pastam, dažādiem tūrisma objektiem, bankai un bankomātiem, medpunktam, kafejnīcām.
Reiņu pilskalns
Reiņu pilskalns var būt:
Salacgrīvas jahtu osta
Salacgrīvas jahtu osta darbojas no 1.maija līdz 30.septembrim.
Takefusa Kubo
Takefusa Kubo (ja, Kubo Takefusa, dzimis ) ir Japānas futbolists, spēlē pussarga pozīcijā, pārstāv Japānas futbola izlasi. Kopš 2022. gada Kubo pārstāv Spānijas La Liga komandu Real Sociedad.
Iepriekš pārstāvējis Japānas komandas FC Tokyo un Yokohama F. Marinos, kā arī Spānijas komandas Real Madrid, Mallorca, Villarreal un Getafe.
Japānas futbola izlases rindās debitējis 2019. gadā. Pārstāvējis izlasi 2019. gada Copa América, 2020. gada vasaras olimpiskajās spēlēs, kā arī 2022. gada FIFA Pasaules kausā.
Pasienes baznīca
Pasienes Svētā Dominika Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Ludzas novada Pasienes pagasta centrā Pasienē. Viena no skaistākajām sakrālajām un izcilākajām poļu jeb Austrumeiropas baroka stila celtnēm Latgalē un Latvijā. Baznīca ir iekļauta Valsts aizsargājamo kultūras pieminekļu sarakstā un no 1999. gada Eiropas kultūras mantojuma dienu objektu sarakstā.
Vēsture
17. gadsimtā Ludzas draudze aizņēma milzīgus plašumus. To redzot bīskaps N. Paplavskis norīkoja Ludzas prāvestam palīgā dominikāņus no Lietuvas provinces. Zilupes krastā tolaik atradās koka baznīca, kas bija Ludzas prāvesta aprūpē. Šo baznīcu bīskaps nodeva dominikāņu rīcībā, kā arī nodrošināja viņu uzturu. Sakarā ar to 1694. gadā Pasienē ieradās pirmie 12 dominikāņu tēvi. Ar bīskapa Poplavska palīdzību viņi 1694. gadā Pasienē uzcēla koka baznīcu, klosteri un tur apmetās uz dzīvi. Dominikāņu uzdevums bija ne tikai apkalpot Pasieni, bet arī rīkot misijas apkārtnē un attālākos nostūros Latgalē, tāpēc šie mūki izgāja tālu ārpus klostera konventa un naktī nevarēja atgriezties atpakaļ. Šī iemesla dēļ viņi uzcēla vienkāršas žagaru būdiņas, kas vēlāk pārtapušas par kapličām. Vēlāk šajās vietās izveidojās draudzes, kas uzcēla savas baznīcas: Šķaunē, Rundānos, Brodaižos, Raipolē, Pildā, Eversmuižā, Slobodziņcā, Briģos, Lielslodzē, Maslodzē, Istrā un Koņecpolē.
18. gadsimta beigās Latgalē bija 28 dominikāņi. 1773. gadā Pasienes konventā bija 15 priesteri, 2 dominikāņu brāļi un 9 dominikāņu tēvi, kas pildīja garīgo darbu ārpus klostera – apkalpoja draudzes un rīkoja misijas.
Vecajā Pasienes koka baznīcā bija novietota Jaunavas Marijas glezna, kas darināta pēc slavenās Dievmātes Romā “S. Maria Maggiore”. Ticīgos šī glezna ļoti piesaistīja. Zem tās tie atstāja savas sudraba votas, no kurām vēlāk izgatavoja svētbildei apģērbu un kroni. 1753. gadā koka klosteris kopā ar bibliotēku un baznīca nodega, bet gleznu izdevās izglābt.
Jauno mūra baznīcu dominikāņi uzbūvēja 1761. gadā, tai blakus tika uzbūvēts arī mūra klosteris. 1832. gadā līdz ar citiem klosteriem Latgalē slēdza arī Pasienes dominikāņu klosteri. 1882. gadā baznīcu piemeklēja ugunsgrēks. Tas iznīcināja lielu daļu jumta, dienvidu puses logus un abus torņus, kā rezultātā nokrita zvani. Baznīcas interjers tik lielus zaudējumus necieta, tikai pazuda vecā Dievmātes glezna. Tās vietā novietoja Rožu Kroņa gleznu (3,5 m garu un 2 m platu). Pirmajā pasaules karā stipri cieta baznīcas torņi. Karā izpostīto baznīcu 20. gadsimta 30. gados sāka atjaunot prāvests P. Stričko, kas draudzē kalpoja no 1931. - 1933. gadam. Darbus turpināja un torņus pilnībā atjaunoja prāvests S. Locāns. 2008. gadā noslēdzās baznīcas iekštelpu un fasādes restaurācija, ko organizēja Rēzeknes-Aglonas diecēzes bīskaps Jānis Bulis, pēc kuras 2008. gada 26. novembrī baznīcu un restaurēto altārgleznu, kā arī kapa pieminekli priesterim Jānim Bikšem iesvētīja apustuliskais nuncijs Baltijas valstīs arhibīskaps Pēters Stefans Curbrigens. Katru gadu baznīcā notiek sakrālās mūzikas festivāli un poļu dienas, kas kļuvušas par tradīciju.
Draudzes lielākie svētki
Draudzes lielākie svētki ir Jaungads, Sveču diena, Svētā Jāzepa diena, Vissvētākās Jaunavas Marijas diena, Svētā Staņislava — bīskapa diena, Jēzus Kristus debesīs uzkāpšanas diena, Vissvētākā Sakramenta diena, Dievmātes skapulāra svētki, Svētā Dominika diena, Vissvētākās Jaunavas Marijas dzimšanas diena, Vissvētākās Jaunavas Marijas bezvainīgās ieņemšanas svētki.
Tehniska informācija
Pasienes baznīca ir mūra celtne ar cinkota skārda jumtu un diviem trīspakāpju torņiem. Tā celta baroka stilā ar rokoko elementiem, kā viennavas ēka, 24 metrus gara un 12 metrus plata. Ap baznīcu ir mūra žogs. Dievnama plāns ir tuvu kvadrātam, kuram pieslēdzies izstiepts taisnstūra prezbitērijs un divu torņu ietvertā priekštelpa. Īpatnējs ir torņu stāvu dalījums, tā radītais trauksmainais siluets, ar vērienu veidotais galvenās ieejas portāls un vidusdaļas frontona kaprīzais rokoko smalkums. Agrāk kreisajā tornī virs pirmā stāva aizmūrētās loga ailas atradās pulksteņi, kas bija vērsti uz viesām pusēm.
Ietekmējoties no Pasienes baznīcas ārējā veidola, pēc līdzīga stila 1939. gadā būvēta arī katoļu baznīca Ludzā (pabeigta 1995. gadā).
Interjers
Lēzenas krusta velves balstās uz taisnstūra piloniem, starp kuriem izveidotas sānu kapelas. To augstums ir vienāds ar joma augstumu. Baznīcā ir krāšņš rokoko stila interjers, ko veidojuši 18. gadsimta vietējie un ārzemju meistari. Bagātīgi greznotas baznīcas griestu velves ar rokoko stila elementiem. Gan sienās gan grieztos izteikti dominē rozā un baltā krāsa. Grīda klāta ar melnām, sarkanām un baltām cementa flīzēm. Baznīcā ir četri altāri, tie visi uzskatāmi par mākslas pieminekļiem tie ir rotāti ar ģipša statujām un apzeltītiem rokoko un baroka stila rotājumiem. Krāsojumā imitēts marmors brūnos un gaiši zilos toņos. Pasienes baznīcā altāru skaits veido pāra nevis nepāra skaitu, kas ir netipiski citām šāda tipa baznīcām. Tas ir tādēļ, ka pilonos, kas atdala prezbiteriju no galvenās navas izvietots viens altāris labajā pusē un kancele kreisajā pusē, līdz ar to baznīcā ir viens galvenais altāris, viens altāris, kas novietots diognāli prezbiterija un navas atdalošajos pilonos un divi sānu altāri, kas atrodas pie sānu sienām. Galvenais altāris ir tapis 1760. gadā un veidots stucco tehnikā, tam ir grandiozs divpakāpju rentabls ar arhitektoniski smalkām detaļām — eņģeļu, Svēto un putnu figūrām, kā arī diviem altāra dievgaldiem abos stāvos. Pirmajā stāvā atrodas dievgalds ar tabernākulu uz kura - Jēzus Kristus skulptūru, bet otrajā stāvā - – glezna, kurā attēlota Jaunava Marija. Agrāk glaznas priekšā atradās arī Jaunavas Marijas skulptūra, bet pēc pēdējās restaurācijas, kas notika 2008. gadā tā tika noņemta. Kompozicionāli ar galveno altāri ir saistīti arī trīs sānu altāri, kancele, ērģeles, skulpturālā grupa "Kristus kristīšana", kas veidoti arī ap šo laiku. Mākslinieciskā ziņā vēsturnieks Vipers Pasienes baznīcu vērtē augstāk par Aglonas baziliku.
Nāvi večiņai
"Nāvi večiņām!" (en) ir 2004. gada melnā komēdija, kas balstīta uz Viljama Rouza tāda paša nosaukuma grāmatu. Filmas režisori, scenārija autori un vieni no producentiem ir Džoels un Ītans Koeni. Galvenās lomas filmā atveido Toms Henkss, Irma P. Hola, Marlons Vaijans, Dž. K. Simonss, Tzi Ma, Raiens Hērsts un Bleiks Klārks. Filmas pirmizrāde notika.
Ēriks Kārlsons
Ēriks Kārlsons (dzimis 1990. gada 31. maijā) ir zviedru hokejists, aizsargs, Zviedrijas hokeja izlases dalībnieks. Pašlaik (2023) Kārlsons spēlē Nacionālās hokeja līgas kluba Pitsburgas "Penguins" sastāvā.
Spēlētāja karjera
Profesionāļa karjeru Kārlsons uzsāka 2007.—08. gada sezonas otrajā pusē, kad debitēja Zviedrijas Elitsērijas kluba Frölunda HC sastāvā. Komandas sastāvā Ēriks aizvadīja arī lielāko daļu 2008.—09. gada sezonas, taču 2009. gada vasarā pārcēlās uz Ziemeļameriku.
2018. gada 13. septembrī Kārlsons (kopā ar Frensisu Peronu) tika aizmainīts uz Sanhosē Sharks apmaiņā pret Krisu Tīrniju, Dilanu DeMelo, Džošu Norisu, Rūdolfu Balceru, Sharks pirmās kārtas izvēle 2020. gadā, otrās kārtas izvēle 2019. gadā. un nosacīta otrās kārtas izvēle 2021. gadā.
2023. gada 6. augustā Kārlsons tika aizmainīts uz Pitsburgas Penguins trīs komandu darījumā, iesaistot arī Monreālas Canadiens.
Zviedrijas hokeja izlases sastāvā izcīnījis sudraba medaļu 2014. gada Olimpiskajās spēlēs, tiekot atzīts par turnīra labāko aizsargu un iekļauts arī turnīra simboliskajā izlasē. Kārlsons spēlējis arī 2010. un 2012. gada Pasaules čempionātos, 2010. gadā kopā ar izlasi izcīnot bronzas medaļas.
Ekspress-AM6
Ekspress-AM6 (Экспресс-АМ6) ir Krievijas uzņēmuma Kosmičeskaja svjaz' sakaru pavadonis. Tas orbītā tika palaists 2014. gada oktobrī. Pavadonis nodrošina sakarus Eiropā, Sibīrijā, Āfrikā un Tuvajos Austrumos. Tas paredzēts ciparu televīzijas retranslācijai, prezidenta un valdības mobilo sakaru nodrošināšanai, kā arī multiuzdevumu sakaru pakalpojumiem.
Pavadonis izgatavots Krievijas uzņēmumā Informacionnyje sputnikovyje sistemy (ISS) uz platformas Ekspress-2000 bāzes. Sakaru aparatūru piegādāja Kanādas uzņēmums MacDonald, Dettwiler and Associates. Tam uzstādīti 14 C joslas, 44 Ku joslas un 12 Ka joslas un 2 L joslas retranslatori. Pavadoņa darbības laiks plānots 15 gadi.
Priekšvēsture
2008. gadā Kosmičeskaja svjaz izsludināja konkursu par sakaru pavadoņu Ekspress-AM5 un Ekspress-AM6 izgatavošanu. 2008. gadā konkurss tika atcelts sakarā ar Krievijas televīzijas izplatīšanas koncepcijas pārstrādāšanu un tai saistīto finansējumu, kosmisko aparātu tehnisko resursu palielināšanu un citu iemeslu dēļ. 2009. gada martā atkārtoti tika izsludināts konkurss. 2009. gada 15. maijā par konkursa uzvarētāju paziņots Informacionnyje sputnikovyje sistemy. Līgums ar to noslēgts.
Lidojuma gaita
Ekspress-AM6 palaists 15:09:32 UTC ar nesējraķeti Proton-M / Briz-M no Baikonuras kosmodroma 81. laukuma 24. palaišanas iekārtas. No dzinējbloka Briz-M pavadonis atdalījās 22. oktobrī 00:31:26 UTC un ievadīts pārejas orbītā. Orbīta izrādījās nedaudz zemāka par plānoto, jo Briz-M bija darbojies 24 sekundes mazāk neka paredzēts.
Ģeostacionārā orbīta tika sasniegta ar pavadoņa elektroreaktīvajiem dzinējiem 1. decembrī. Ekspress-AM5 izvietots ģeostacionārajā orbītā punktā 53° austrumu garuma. Tas ekspluatācijā tika nodots 2015. gada 22. aprīlī.
Sākot ar 2020. gada 12. martu, Gazprom Space Systems izdeva aizliegumu izveidot jaunus VSAT savienojumus ar Ekspress-AM5. 25. martā tika paziņots, ka kosmiskajā aparātā bija radušās dzesēšanas problēmas un ir pilnībā pārtraukta visu Ka joslas retranslatoru darbība. 30. martā pilnībā pārstāja darboties termoregulēšanas sistēmas šķidruma kontūrs, kas dzesē pavadoņa aparatūru. Operators bija spiests atslēgt arī divus C diapazona, divus L diapazons un 14 Ku joslas transponderus. Tādējādi 30 no 72 pavadoņa retranslatoriem vairs nedarbojās. Turpināja darboties 30 Ku joslas un 12 C joslas raiduztvērēji.
Aizpūres baznīca
Aizpūres Vissvētākās Jaunavas Marijas — ticīgo palīdzības Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Ludzas novada Līdumnieku pagasta Līdumniekos.
Vēsture
Veidojoties draudzei, tai Ciblas pagasta Dolgošeju sādžā pederēja viens hektārs zemes, 10 ha meža un purva pļavas. 1931. gada 31. maijā Ludzas dekāns Antonijs Urbšs un Eversmuižas draudzes prāvests Kazimirs Buto izvēlējās vietu baznīcas celšanai. Draudzes komiteja vāca ziedojumus baznīcas celšanai. Topošās baznīcas pamatus ielika prāvests Buto, 1933. gada 8. augustā draudzē ieradās jauns prāvests, kurš turpināja iesāktos darbus pie baznīcas celšanas, vienlaicīgi noturot dievkalpojumus neapdzīvotā mājā. Baznīcas projektu veidoja būvtehniķis Škutāns, bet celtniecības darbus vadīja Sokolovs. 1933. gada 20. augustā jaunceļamās baznīcas pamatus iesvētīja Ludzas dekāns Antonijs Urbšs. Sākot ar tā paša gada 18. novembri dievkalpojumi notika pagaidu ēkā. Reizē ar baznīcu tika būvēta arī plebānija. Baznīcu uzcēla 1935. gadā un to konsekrēja bīskaps Jāzeps Rancāns. Baznīcas apdares un labiekārtošanas darbi turpinājās arī vēlākos gados līdz pat 1971. gadam. Baznīcā atrodas relikvārijs, kam ir valsts nozīmes mākslas pieminekļa statuss.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudze dibināta 1929. gadā. Draudzi apkalpo prāvests Rolands Abrickis. Draudzei ir divas kapsētas — Aizpūres kapsēta un Veremu kapsēta.
Draudzes lielākie svētki
Draudzes lielākie svētki ir Jaunavas Marijas pastāvīgā palīga svētki, Svētā Bērtuļa svētki, Svētās Terēzijas no Bērna Jēzus svētki.
Tehniska informācija
Aizpūres baznīca ir koka 14 metrus gara un 9,25 metrus plata vienjoma celtne ar koka grīdu. Baznīcai ir skārda jumts un viens tornis, no ārpuses tā ir apšūta ar dēļiem. Ap baznīcu ir koka žogs. Baznīcas iekštelpā solos var novietoties 52 cilvēki.
Meža atmatene
Meža atmatene (Agaricus silvaticus, arī Agaricus sylvaticus, par pareizrakstību notiek strīdi mikologu vidē) ir Latvijā vidēji bieži sastopama atmateņu dzimtas sēne, kuras augļķermeņi ir ēdami. Reizēm sistemātikā tikusi jaukta ar sarkstošo atmateni (Agaricus haemorrhoidaria, tagad Agaricus langei), tādēļ vecākā literatūrā var būt saglabājušies atšķirīgi nosaukumi un apraksti. Ir arī uzskats, ka Agaricus haemorrhoidaria ir vēl viena atsevišķa suga, bet pie šo sugu vai formu līdzības precīzam sadalījumam ir drīzāk teorētiska nozīme.
Augšanas apstākļi
Meža nobiru saprofīte. Aug grupās no jūlija līdz oktobrim trūdvielām bagātās vietās skuju koku un jauktos mežos, arī vecos parkos, parasti zem eglēm.
Barības vērtība
Ēdama bez iepriekšējas novārīšanas. Tiek audzēta arī mākslīgi, satur daudzus komponentus ar medicīniskām īpašībām. Naturālās pārtikas cienītāji šo sēni iesaka kā pretvēža līdzekli.
Līdzīgās sugas
Līdzīgās krāsās ir sarkstošā atmatene, kura griezumā sārtojas ātrāk, spēcīgāk un pēc tam nebrūnē,. Galveno atšķirību zinātnieki redz sporu izmēros — sarkstošajai atmatenei tās lielākas, bet bez mikroskopa tas nav redzams. Vēl līdzīga ir milzu atmatene, kuras gredzens bālgans. Visas atmatenes, ar kurām Latvijā šo sugu var sajaukt, ir ēdamas. Mušmires atšķiras no atmatenēm ar savām vienmēr baltajām lapiņām.
Epitēlijķermenīši
Epitēlijķermenīši ir mazi endokrīnie dziedzeri, kas atrodami kakla rajonā. Cilvēkam visbiežāk ir 2 pāri epitēlijķermenīšu — augšējie un apakšējie. Embrioģenēzes laikā no 3. rīkles kabatas dorsālās daļas attīstās apakšējais pāris, bet no 4. kabatas — augšējais pāris. Epitēlijķermenīši sekretē parathormonu, kas regulē kalcija līmeni asinīs. Kalcija regulācijā piedalās arī vairogdziedzera sekretētais kalcitonīns, taču tā nozīme ir mazāka nekā parathormonam. Epitēlijķermenīšiem ir vairogdziedzerim līdzīga asinsapgāde un limfātiskā cirkulācija. Veicot tiroidektomiju (vairogdziedzera izņemšanu), atstāj epitēlijķermenīšus, citādi iestājas nāve elpošanas muskuļu tetānisko saraušanos dēļ.
Histoloģija
Epitēlijķermenīši atrodas saistaudos vairogziedzera mugurpusē un katrs no tiem parasti sastāv no vairākiem šūnu sakopojumiem. Tos apņem saistaudu kapsula, no kuras atiet saistaudu joslas, kas sazarojas pamataudos un veido tīklveida balstu — stromu. Stromā ir daudz kapilāru ar fenestrētu endotēliju, kas ļauj notikt intensīvākai vielu apmaiņai, kā arī daudz taukšūnu (veciem cilvēkiem ap 70%).
Epitēlijķermenīši sastāv no 2 šūnu tipiem:
1. Galvenās šūnas (vairāk) — tās ir vienīgās šūnas epitēlijķermenīšos embrionālajā periodā un jaundzimušajiem. Tās ir mazas, poligonālas, ar daudziem ieslēgumiem un ar sekretorajām granulām. Galvenās šūnas regulē sintēzi, uzglabā un sekretē parathormonu. Tām ir kalcija receptori, kas uztver, ja ekstracelulāri kalcija koncentrācija samazinās, attiecīgi tad sekretējot parathormonu un paceļot kalcija līmeni asinīs.
2. Oksifilās šūnas (mazāk) — parādās 5 gadu vecumā, pakāpeniski to daudzums palielinās. Tās ir lielākas ar daudz mitohondrijiem, bet tām nav sekretoro granulu. Funkcija nav vēl izpētīta, bet atklāts, ka tās sekretē PTHrP (parathyroid hormone related protein), kas, visticamāk, stimulē šūnu dalīšanos.
Funkcija
Epitēlijķermenīši sekretē parathormonu, kas regulē kalcija un fosfātu līmeni asinīs, nodrošinot normālu nervu un muskuļu sistēmas darbību.
Parathormona efekti:
Krūzes iela (Rīga)
Krūzes iela ir iela Rīgā, Zemgales priekšpilsētā, Pleskodāles apkaimē. Krūzes iela sākas krustojumā ar Kalnciema ielu, bet beidzas krustojumā ar Liepājas ielu. Ielas garums ir 1370 metri, tā ir klāta ar asfalta segumu. Krūzes ielā ir gan saimnieciska rakstura, gan dzīvojamā apbūve.
Ielu savienojumi
Krūzes iela ir savienota ar šādām ielām:
Sabiedriskais transports
Krūzes ielā kursē 8. un 44. maršruta autobusi
Bukas (Liezēres pagasts)
Bukas ir ciems Madonas novada Liezēres pagastā. Atrodas pagasta centrālajā daļā.
Apdzīvotā vieta atrodas pie autoceļa V840 un V858 krustojuma, Cilmijas upes krastā.
1432. gads
1432. gads bija garais gads, kas pēc Jūlija kalendāra sākās otrdienā.
Piesūkšanās (kuģniecība)
Piesūkšanās ir hidrodinamiska parādība, kura rodas kuģim ejot ar lielu ātrumu seklā ūdenī un tādējādi radot samazināta spiediena zonu, kuras iedarbības rezultātā kuģis nosēžas tuvāk jūras dibenam nekā būtu sagaidāms citos apstākļos. Efektu izraisa mazā attāluma starp korpusu un jūras dibenu radītā pretestība ūdenim, kurš parastos apstākļos brīvi plūstu zem korpusa. Atbilstoši Leonardo likumam noteikta ūdens tilpuma plūsmas ātrums ir konstants gan dziļā akvatorijā, gan ierobežotā. Bet ierobežotā akvatorijā samazinās caurplūdes laukums, tādēļ atsevišķo ūdens daļiņu plūsmas ātrums pieaug. Atbilstoši Bernulli likumam palielināts ātrums izraisa pazeminātu spiedienu, kura rezultātā kuģis tiek vilkts uz leju. Piesūkšanās ir vertikālas nosēšanās un galsveres izmaiņas kombinācija, kura var palielināt kuģa iegrimi priekšgalā vai pakaļgalā.
Sekls ūdens
Kuģi sekla ūdens iespaidu sāk izjust, ja ūdens dziļums ir 1,5 reizes lielāks par iegrimi. Bet, kad ūdens dziļums ir samazinājies līdz 1,2 iegrimēm, kuģi sekla ūdens iespaidu izjūt pilnībā. Bet piesūkšanās sāk parādīties tad, ja ūdens dziļums ir samazinājies līdz četrām iegrimēm.
R. Charleroi S.C.
R. Charleroi S.C. ir Beļģijas futbola klubs no Šarlruā pilsētas, kas spēlē Beļģijas futbola Pro līgā.
Piesūkšanās (kuģniecība)
Sekls ūdens
Sekla ūdens iespaids uz kuģa manevrēšanas raksturlielumiem apkopots zemāk esošajā tabulā.
Aprēķins
Plašāk izmantotā formula iegrimes pieauguma aprēķinam ir zinātņu doktora C. B. Barrasa (C. B. Barrass - angļu val.) piedāvātā:
,
kur S - iegrimes pieaugums metros, Cb - kuģa ūdensizspaida pilnības koeficients, V - kuģa ātrums mezglos. Pēc šīs formulas aprēķinātais iegrimes pieaugums ir vai nu kuģa priekšgalā vai pakaļgalā atkarībā no tā vai kuģim parādās galsvere uz priekšgalu vai pakaļgalu. Parasti kuģiem, kuriem Cb ir lielāks par 0,75, parādās galsvere uz priekšgalu (balkeri un naftas produktu tankkuģi). Kuģiem, kuru Cb ir zem 0,75, galsvere ir uz aizmuguri (konteinerkuģi, daži sašķidrinātās dabasgāzes pārvadātāji). Barrasa formula dod lielu drošības rezervi, kas dažreiz nav praktiski.
Lielāku precizitāti dod Tuka/Hūska (Tuck/Huuska - angļu val.) formula:
kur S - iegrimes pieaugums metros, - kuģa tilpumiskais ūdensizspaids kubikmetros, Lpp - kuģa garums starp perpendikuliem metros, Fh - Frūda skaitlis. Frūda skaitli aprēķina pēc formulas:
Daiči Kamada
Daiči Kamada (ja, Kamada Daichi, dzimis ) ir Japānas futbolists, spēlē pussarga pozīcijā, pārstāv Japānas futbola izlasi. Kopš 2023. gada Kamada spēlē Itālijas čempionāta A sērijas komandā Lazio.
Lubānas viduslaiku pils
Lubānas viduslaiku pils bija Rīgas arhibīskapijas pils, kas vēstures avotos minēta pirms 1455. gada. Lubānas draudzes novada centrs, atradusies mūsdienu Lubānā. 1481. gada februārī Livonijas-Maskavijas kara laikā krievu karaspēks četras nedēļas ar ārkārtīgu nežēlību siroja Vidzemē un uzbruka arhibīskapa pilīm. Pēc Livonijas kara beigām 1582. gada Jamas Zapoļskas miera līguma sarunu laikā krievi nopostīto Lubānas pili nepieminēja.
Pēc nopostīšanas Livonijas kara laikā 1577. gadā to vairs neatjaunoja. Vēlāk netālu no pilsdrupām uzcēla Lubānas muižas ēkas. 1738. gadā Ļaudonas, Lubānas un Odzienas muižas ieguva Mengdenu dzimta.
Celmi (Liezēres pagasts)
Celmi ir ciems Madonas novada Liezēres pagastā. Atrodas pagasta ziemeļrietumu daļā.
Apdzīvotā vieta atrodas pie autoceļa V840, pie Klētskalna.
Piesūkšanās (kuģniecība)
Aprēķins
kur V - kuģa ātrums caur ūdeni [m/s] un h - ūdens dziļums metros.
Abas formulas dod rezultātu seklā, bet plašuma ziņā neierobežotā ūdenī. Ja kuģis iet kanālā vai citā ierobežotā akvatorijā, iegrimes pieaugums ir divas reizes lielāks nekā aprēķinātais seklam, neierobežotam ūdenim. No abām formulām redzams, ka piesūkšanās apjoms ir tieši proporcionāls kuģa ātruma kvadrātam. Tādējādi samazinot kuģa ātrumu divas reizes, iegrimes pieaugums samazinās četras reizes.
Daži liela ātruma ūdensizspaida kuģi, piemēram, fregates, eskadras mīnu kuģi, kruīza kuģi vai katamarāna prāmji var pārvietoties ar Frūda skaitli virs 0,7, kas ir Tuka/Hūska formulas izmantošanas robeža. Pie Frūda skaitļiem 0,9 līdz 1,0 parādās liela vertikālā nosēšanās un galsvere uz aizmuguri. Šādos apstākļos izmanto šādu formulu:
kur S - iegrimes pieaugums metros, Lpp - kuģa garums starp perpendikuliem metros, h - ūdens dziļums metros.
Avārijas un efekta izmantošana
Piesūkšanās bija iemesls, kāpēc Queen Elizabeth 2 (QE2) uzsēdās uz sēkļa 1992. gada 7. augustā pie Katihankas salas (Cuttyhunk island - angļu val.) netālu no Martas Vainjārda (Martha's Vineyard - angļu val.) salas. Lainera ātrums uzsēšanās laikā bija 24 mezgli un iegrime 9,8 m. Kā vēlāk noskaidrojās, klints, kuru skāra kuģis, bija kartē neatzīmēts sēklis ar dziļumu virs tā 10,5 m. Ja nebūtu piesūkšanās parādības, kuģis pārietu tam pāri nepieskaroties. ASV Nacionālās transporta drošības pārvaldes (National Transportation Safety Board (NTSB) - angļu val.) izmeklētāji nonāca pie secinājuma, ka QE2 kuģu vadītāji nebija pietiekami nopietni novērtējuši lielumu par kādu piesūkšanās rezultātā pieaugs iegrime, ja palielina ātrumu. Kuģu vadītāji bija aprēķinājuši 0,61 m lielu piesūkšanos, bet NTSB, ņemot vērā doto iegrimi un ātrumu, aprēķināja, ka piesūkšanās rezultātā pieaugušajai iegrimei jābūt robežās no 1,4 līdz 2,4 m.
Piesūkšanās tiek minēta arī kā faktors balkeru Tecam Sea un Federal Fuji sadursmē Sorelas (Sorel - angļu val.) ostā Kvebekā 2000. gada aprīlī.
Pasaules trešais lielākais kruīza kuģis MK Oasis of the Seas izmantoja šo efektu, lai iegūtu papildus distanci starp kuģi un Lielā Belta tiltu, Dānijā 2009. gada 1. novembrī reisā no kuģu būvētavas Turku, Somijā uz Floridu, ASV. Jaunais kruīza kuģis seklā ūdensceļā pagāja zem tilta ar 20 mezglu ātrumu, iegūstot 30 cm lielu papildus distanci līdz tiltam piesūkšanās rezultātā.
Daiči Kamada
Iepriekš Kamada ir spēlējis Japānas komandā Sagan Tosu, Vācijas komandā Eintracht Frankfurt un Beļģijas komandā Sint-Truidense.
Japānas futbola izlases rindās debitējis 2019. gadā. Pārstāvējis izlasi 2022. gada FIFA Pasaules kausā.
Ambeļu baznīca
Ambeļu Svētā Jura Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Augšdaugavas novada Ambeļu pagasta centrā apdzīvotā vietā Ambeļos.
Vēsture
Par baznīcas celšanu noteiktu ziņu nav, bet ir saglabājusies ziņa, ka dominikāņu provinciāls A. Šoļuha 1782. gada 17. decembrī, apmeklējot Aglonas baziliku, uzdevis rūpīgāk apkalpot Ambeļu baznīcu, kas pierāda, ka 1782. gadā baznīca ir jau bijusi. Baznīcu cēlis Z. Plāters kā kapu kapliču, sākotnēji tā ir bijusi neliela, ar apaļiem logiem, kas ir vēl saskatāmi baznīcas vecajā daļā. Kapliča bija veltīta Svētā Jura godam, to izmantoja arī draudzes vajadzībām. 1888. gadā kapliču pārbūvēja par baznīcu, piebūvējot presbitēriju un priekštelpas, kā arī pagarinot to.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Par patstāvīgu draudzi Ambeļi kļuva tikai pēc Pirmā pasaules kara. Draudzi apkalpo prāvests Andrejs Aglonietis. Draudzei ir viena — Ambeļu kapsēta.
Draudzes lielākie svētki
Draudzes lielākie svētki ir Svētā Jura svētki, Svētā Pētera un Pāvila diena un Porciunkula atlaidas.
Tehniska informācija
Ambeļu baznīca ir 13 metrus gara un 8 metrus plata koka celtne ar šīfera jumtu, uz kura ir neliels tornītis ar krustu. Baznīcas pamats ir būvēts no akmeņiem. Baznīcā ir cementa grīda, solos var novietoties 50 cilvēki. Dievnama griesti ir nedaudz velvēti.
Interjers
Baznīcā ir viens altāris, kurā ir Jaunavas Marijas glezna. Altāris ir veidots baroka stilā, rotāts ar mākslinieciski augstvērtīgiem un īpatnējiem kokgriezumiem, un tas ir 18. gadsimta beigu valsts nozīmes mākslas piemineklis. Baznīcā ir saglabājušies vairāki mākslas priekšmeti. Nozīmīgs Latgales baroka koktēlniecības paraugs ir 18. gadsimtā veidotais altāra rentabls. Redzamas ir vairāku anonīmu profesionālu mākslinieku 18. gadsimta otrās puses gleznas —"Svētais Jans Nepomuks", "Svētais Francisks Ksaverijs", "Svētais Ignācijs Lojola", kā arī 18. gadsimta beigu darbs "Golgāta". Daļa baznīcas gleznu un amatniecības darbu glabājas Rundāles pils muzejā.
Katānijas metropole
Katānijas metropole (it) ir Itālijas provinces līmeņa administratīvā iedalījuma vienība valsts dienvidrietumos, Sicīlijas autonomajā reģionā. Austrumos to apskalo Vidusjūra. Tās administratīvais centrs un lielākā pilsēta ir Katānija. Metropole sīkāk iedalījās 58 komūnās. Izveidota 2015. gada 4. augustā, par metropoli reorganizējot Katānijas provinci.
Elviss ir prom!
"Elviss ir prom!" (en) ir 2004. gada ASV melnā kinokomēdija, kuras režisors ir Džoels Zviks. Galvenās lomas filmā atveido Toms Henkss, Džons Korbets, Kima Beisingere, Ennija Potsa, Šons Astins, Maiks Starrs, Fils Lūiss, Denīza Ričardsa un Filips Čārlzs Makkenzijs. Filmas pirmizrāde notika.
Kosmētikas firmas Pink Lady pārstāve dodas cauri valstij uz Lasvegasu, kamēr viņas ceļā dažādu iemeslu dēļ nomirst vairāki Elvisa Preslija līdzinieki.
Džefs Beizoss
Džefrijs Prestons Beizoss (en; ; dzimis ) ir amerikāņu tehnoloģiju uzņēmējs un investors. Viņš ir nozīmīgi ietekmējis elektroniskās uzņēmējdarbības attīstību kā Amazon.com dibinātājs un izpilddirektors. Amazon.com ir tiešsaistes interneta veikals grāmatām un arī citām preču un pakalpojumu grupām, ieskaitot video straumēšanas pakalpojumus. Tas kļuva par lielāko interneta veikalu un par modeli pārdošanai internetā.
Beizosa citas uzņēmējdarbības intereses saistītas ar kosmiskās aviācijas un laikrakstu nozari. 2000. gadā viņš dibinājis un finansējis kosmiskās aviācijas projektēšanas un ražošanas uzņēmumu Blue Origin, 2015. gadā uzsākot testa lidojumus kosmosā un plāno komerciālu suborbitālu cilvēka lidojumu 2018. gada sākumā. 2013. gadā Beizoss iegādājās laikrakstu The Washington Post. Vairāki citi uzņēmumi tiek pārvaldīti ar Bezos Expeditions starpniecību.